Η **εθνική ομάδα ποδοσφαίρου του Μεξικού** αντιπροσωπεύει το Μεξικό στις διεθνείς ποδοσφαιρικές διοργανώσεις και διοικείται από τη Μεξικανική Ομοσπονδία Ποδοσφαίρου (FMF), το όργανο που είναι υπεύθυνο για το ποδόσφαιρο στο Μεξικό. Η έδρα της εθνικής ομάδας του Μεξικού είναι το στάδιο Αζτέκα, στη Πόλη του Μεξικού. Το 2012 βρέθηκε 16η στην παγκόσμια κατάταξη της FIFA και 13η στη βαθμολογία του World Football Elo.

Το Μεξικό συμμετείχε στα τελικά του Παγκοσμίου Κυπέλλου της ΦΙΦΑ συνολικά δεκατέσσερις φορές, ενώ λαμβάνει μέρος σε αυτό από το 1994 ανελλιπώς. Η εθνική ομάδα του Μεξικού αντιμετώπισε την αντίστοιχη της Γαλλίας στο πρώτο ματς του πρώτου Παγκοσμίου Κυπέλλου στις 13 Ιουλίου του 1930. Η καλύτερη πορεία στα τελικά Παγκοσμίου Κυπέλλου ήταν τις χρονιές που έφτασε στα προημιτελικά τόσο το 1970 όσο και το 1986, τα οποία διεξήχθησαν στα γήπεδα του Μεξικού. Στο Μουντιάλ του Κατάρ το 2022 αποκλείστηκε από τη φάση των ομίλων για πρώτη φορά μετά το 1978, βάζοντας τέλος σ' ένα επιτυχημένο σερί οχτώ προκρίσεων από τη φάση των ομίλων.

Το Μεξικό είναι ιστορικά η πιο επιτυχημένη εθνική ομάδα στην περιφέρεια της ΚΟΝΚΑΚΑΦ, καθώς είναι η μοναδική ομάδα από την περιοχή που κατάφερε να κερδίσει έναν επίσημα αναγνωρισμένο τίτλο της ΦΙΦΑ. Είναι κάτοχος ενός Κυπέλλου Συνομοσπονδιών της ΦΙΦΑ, εννέα κυπέλλων των διοργανώσεων της ΚΟΝΚΑΚΑΦ σε επίπεδο εθνικών ομάδων, συμπεριλαμβανομένων έξι Γκολντ Καπ της ΚΟΝΚΑΚΑΦ, ενός Κυπέλλου Εθνών Βορείου Αμερικής και δύο κυπέλλων των πρωταθλημάτων της Ποδοσφαιρικής Ένωσης Βορείου Αμερικής.

Παρά το γεγονός ότι το Μεξικό βρίσκεται υπό τη δικαιοδοσία της ΚΟΝΚΑΚΑΦ, η εθνική ομάδα ποδοσφαίρου προσκαλείται τακτικά από την ΚΟΝΜΕΜΠΟΛ παίρνοντας μέρος στο Κόπα Αμέρικα από το 1993 που διεξήχθη στο Εκουαδόρ στο οποίο τερμάτισε 2η (ως φιναλίστ), ενώ σε τρεις περιπτώσεις κατέλαβε την 3η θέση.

Στάδιο
------

Έδρα της εθνικής ομάδας αποτελεί το Εστάδιο Αστέκα, χωρητικότητας 87.000 θεατών, που βρίσκεται στην Πόλη του Μεξικού.

Στατιστικά
----------

### Πρώτοι σε συμμετοχές

| # | Παίκτης | Συμμετοχές | Τέρματα |
| --- | --- | --- | --- |
| 1. | Κλάουδιο Σουάρες | 178 | 6 |
| 2. | Πάβελ Πάρδο | 148 | 11 |
| 3. | Χεράρδο Τορράδο | 146 | 6 |
| 4. | Χόρχε Κάμπος | 130 | 0 |
| 5. | Ραμόν Ραμίρες | 121 | 15 |
| 6. | Κουαουτέμοκ Μπλάνκο | 121 | 39 |
| 7. | Κάρλος Σαλσίδο | 117 | 10 |
| 8. | Ραφαέλ Μάρκες | 111 | 12 |
| 9. | Αλμπέρτο Γκαρσία-Άσπε | 109 | 21 |

### Πρώτοι σκόρερ

| # | Παίκτης | Τέρματα | Συμμετοχές |
| --- | --- | --- | --- |
| 1. | Χαρέδ Μπορχέτι | 46 | 89 |
| 2. | Κουαουτέμοκ Μπλάνκο | 39 | 119 |
| 3. | Κάρλος Ερμοσίγιο | 35 | 90 |
| 4. | Χαβιέρ Ερνάντες | 35 | 53 |
| 5. | Λουίς Ερνάντες | 35 | 85 |
| 6. | Ενρίκε Μπόρχα | 31 | 65 |
| 7. | Λουίς Ρομπέρτο Άλβες | 30 | 84 |
| 8. | Λουίς Φλόρες | 29 | 62 |
| 8. | Λουίς Γκαρσία | 29 | 79 |
| 8. | Ούγκο Σάντσες | 29 | 58 |
| 8. | Μπενχαμίν Γκαλίντο | 29 | 65 |
|

Έμβλημα και χρώματα
-------------------

### Έμβλημα

Από το ξεκίνημα της ιστορίας της, η εθνική ομάδα ποδοσφαίρου του Μεξικού έχει χρησιμοποιήσει διάφορα εμβλήματα στη φανέλα της. Το 2021 παρουσιάστηκε ένα νέο λογότυπο από τη Μεξικανική Ομοσπονδία Ποδοσφαίρου, στα πλαίσια του στόχου της να θέσει υποψηφιότητα για την ανάληψη της διοργάνωσης του Παγκοσμίου Κυπέλλου του 2026 (από κοινού με ΗΠΑ και Καναδά), με εμφανείς αλλαγές στον αετό και με την προσθήκη της αναγραφής της ονομασίας της χώρας.

* 2016–20212016–2021
* 2021–σήμερα2021–σήμερα

### Χρώματα

Την εποχή των πρώτων αγώνων μεταξύ εθνικών ομάδων, δηλαδή προς τα τέλη του 1923, η χρήση των χρωμάτων της σημαίας για ενδυματολογικούς σκοπούς δεν ήταν συνηθισμένη. Στην αρχή και ως φόρο τιμής στην ισπανική ομάδα, το αντιπροσωπευτικό συγκρότημα του Μεξικού υιοθέτησε το κόκκινο χρώμα που αργότερα άλλαξε σε μπορντό (με λευκό διακριτικό στη φανέλα), μαύρα παντελόνια και κάλτσες. Για το Ολυμπιακό Τουρνουά του Άμστερνταμ του 1928, το παντελόνι έγινε λευκό. Η μόνη αλλαγή στην αμφίεση στο Μουντιάλ της Ουρουγουάης το 1930 ήταν η επιστροφή των μαύρων παντελονιών.

Τα χρώματα της τρέχουσας αμφίεσης προέρχονται από την εθνική σημαία (γι' αυτό η ομάδα είναι γνωστή ως *El Tri*, λόγω των τριών χρωμάτων της), πράσινη φανέλα, λευκό παντελόνι και κόκκινες κάλτσες (σε ορισμένα παιχνίδια οι κάλτσες ήταν λευκές το παντελόνι πράσινο). Ωστόσο, τέτοιες παραδοσιακές εμφανίσεις δεν χρησιμοποιούνταν μέχρι το Παναμερικανικό Πρωτάθλημα του 1956, αυτό ως μια προσπάθεια ενθάρρυνσης της εθνικής ταυτότητας σε παίκτες και οπαδούς, συνδέοντάς τους με τη στολή της μεξικανικής ομάδας. Από ανάγκη σε διεθνείς αγώνες έπρεπε να βρεθεί δεύτερη αμφίεση. Για το λόγο αυτό στη δεκαετία του ογδόντα χρησιμοποιήθηκε το λευκό. Μόλις το 1984 το χρώμα στις κάλτσες άλλαξε, από πράσινο σε κόκκινο, δημιουργώντας έτσι την ομάδα των Τρικολόρ, ένα προσωνύμιο που έγινε γρήγορα αποδεκτό από τους οπαδούς.

Σίγουρα, οι πράσινες αποχρώσεις και τα μοτίβα διέφεραν επί εξήντα χρόνια, αλλά είναι το χρώμα που ταυτίζεται με τη μεξικανική ομάδα ποδοσφαίρου, ακόμη και στη γυναικεία ομάδα, όπως και στα αντιπροσωπευτικά συγκρωτήματα σε άλλα αθλήματα.

Σε μια προσπάθεια να επιστρέψει σε παλιότερου ύφους μοτίβα, το 2001 η μάρκα που έντυνε την ομάδα εκείνη την εποχή, η Atlética, αποφάσισε να δημιουργήσει μια τρίτη στολή με τα ίδια χρώματα με αυτή του παρελθόντος. Από το 2002, η αμερικανική μάρκα Nike έντυνε τη μεξικανική ομάδα μέχρι το 2006 και από το 2007 η γερμανική μάρκα Adidas είναι υπεύθυνη για τις εμφανίσεις της μεξικανικής ομάδας, προτείνοντας, το 2010, μια εναλλακτική εντελώς μαύρη στολή.

Παραπομπές
----------

1. ↑  «Σαουδική Αραβία - Μεξικό 1-2: Πικρή νίκη και αποκλεισμός στους ομίλους για πρώτη φορά μετά το 78' η «Τρι»! (video)». *agones.gr*. Ανακτήθηκε στις 1 Δεκεμβρίου 2022.
2. ↑  «Mexico: Azteca to lose capacity again». stadiumdb.com. 4 Απριλίου 2016. Ανακτήθηκε στις 13 Αυγούστου 2016.
3. ↑  Dan Bernstein (1 Δεκεμβρίου 2021). «Why did the Mexico national team change its crest?». goal.com. Ανακτήθηκε στις 27 Φεβρουάριος 2023.
4. ↑  «La extinción del tricolor». Ανακτήθηκε στις 4 Φεβρουαρίου 2015.
5. ↑  «La historia del uniforme mundialista de la Selección de México». Ανακτήθηκε στις 7 Αυγούστου 2014.
6. ↑  «Historia de la Selección Mexicana». Αρχειοθετήθηκε από το πρωτότυπο στις 8 Μαρτίου 2016. Ανακτήθηκε στις 7 Αυγούστου 2014.
7. ↑  «La camiseta de México en los Mundiales». Ανακτήθηκε στις 7 Αυγούστου 2014.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημη ιστοσελίδα Αρχειοθετήθηκε 2013-06-06 στο Wayback Machine.

|  |  |  |  |  |
| --- | --- | --- | --- | --- |
| 

| π • σ • ε
Εθνική Μεξικού – Μουντιάλ 2014 |
| --- |
|  |
|  | 
* 1 Κορόνα
* 2 Ροδρίγες (c)
* 3 Σαλσίδο
* 4 Μάρκες
* 5 Ρέγιες
* 6 Ερέρα
* 7 Λαγιούν
* 8 Φαμπιάν
* 9 Χιμένες
* 10 ντος Σάντος
* 11 Πουλίδο
* 12 Ταλαβέρα
* 13 Οτσόα
* 14 Ερνάντες

* 15 Μορένο
* 16 Πόνσε
* 17 Μπρισουέλα
* 18 Γκουαρδάδο
* 19 Περάλτα
* 20 Ακίνο
* 21 Πένια
* 22 Αγκιλάρ
* 23 Βάσκες
* Προπονητής: Μ. Ερέρα
 |

 |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εθνικές ομάδες ποδοσφαίρου ανδρών Βόρειας, Κεντρικής Αμερικής και Καραϊβικής (CONCACAF) |
| --- |
|  |
| Βόρεια Αμερική (NAFU) | 
* ΗΠΑ
* Καναδάς
* Μεξικό
 |
|  |
| Κεντρική Αμερική (UNCAF) | 
* Γουατεμάλα
* Ελ Σαλβαδόρ
* Κόστα Ρίκα
* Μπελίζ
* Νικαράγουα
* Ονδούρα
* Παναμά
 |
|  |
| Καραϊβική (CFU) | 
* Αγία Λουκία
* Άγιος Βικέντιος και Γρεναδίνες
* Άγιος-Μαρτίνος (Γαλλία)3
* Άγιος Μαρτίνος (Ολλανδία)3
* Άγιος Χριστόφορος και Νέβις
* Αϊτή
* Αμερικανικές Παρθένοι Νήσοι
* Ανγκουίλα
* Αντίγκουα και Μπαρμπούντα
* Αρούμπα
* Βερμούδες1
* Βρετανικές Παρθένοι Νήσοι
* Γαλλική Γουιάνα2 3
* Γρενάδα
* Γουαδελούπη3
* Γουιάνα2
* Δομινίκα
* Δομινικανή Δημοκρατία
* Κούβα
* Κουρασάο
* Μαρτινίκα3
* Μοντσερράτ
* Μπαρμπάντος
* Μπαχάμες
* Μποναίρ3
* Νησιά Κέιμαν
* Πουέρτο Ρίκο
* Σουρινάμ2
* Τερκς και Κάικος
* Τζαμάικα
* Τρινιντάντ και Τομπάγκο
 |
|  |
| Δεν υφίστανται πλέον | 
* Ολλανδικές Αντίλλες
 |
|  |
| 
**1**: Βρίσκεται στη Βόρεια Αμερική αλλά είναι συνδεδεμένη με τη CFU.
**2**: Βρίσκεται στη Νότια Αμερική αλλά είναι συνδεδεμένη με τη CONCACAF και τη CFU.
**3**: Πλήρες μέλος της CONCACAF, αλλά όχι συνδεδεμένο με την FIFA. |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 154962270
* LCCN: n2001098788

 |

 |